smcproject/ml-wiki-sentences huggingface dataset:
പാർക് സീറോക്സ് കോർപ്പറേഷന്റെ ഒരു ശാഖയായി 1970-ൽ ഈ കമ്പനി സ്ഥാപിതമായി.
ഈതെർനെറ്റ് , ലേസർപ്രിന്റിംഗ് , മോഡേൺ പെഴ്സണൽ കമ്പ്യൂട്ടർ , ഗ്രാഫിക്കൽ യൂസർ ഇന്റർഫേസ് (GUI) ആൻഡ് ഡെസ്ക്ടോപ്പ് പാരാടിഗം , ഒബ്ജറ്റ്-ഓറിയന്റഡ് പ്രോഗ്രാമിംഗ് , യൂബിക്വിറ്റൗസ് കമ്പ്യൂട്ടിംഗ് , അമോർഫസ് സിലിക്കൺ (a-Si) ആപ്ലിക്കേഷൻസ് ആൻഡ് അഡ്വാൻസിംഗ് വേരി-ലാർജ്-സ്കെയിൽ ഇന്റഗ്രേഷൻ (VLSI) ഫോർ സെമികണ്ടക്ടേർസ് മുതലായവ വികസിപ്പിച്ചെടുത്തതിൽ പാർകോയ്ക്ക് വലിയ പങ്കുണ്ട്.
2002-ലാണ് സീറോക്സ് പാർക്, പാലോ ആൾട്ടോ റിസേർച്ച് സെന്റർ ഇൻകോർപ്പറേറ്റെഡ് ആയി മാറ്റപ്പെട്ടത്.
1969-ൽ ന്യൂക്ലിയാർ മാഗ്നറ്റിക് റെസൊണൻസിൽ പ്രത്യേക ഗവേഷണം നടത്തുകയായിരുന്ന സെയിന്റ് ലൂയിസിലുള്ള വാഷിംഗ്ടൺ യൂണിവേഴ്സിറ്റിയിലെ ഭൗതികശാസ്ത്രജ്ഞനായ ജോർജ്ജ് പേക്കിനെ സീറോക്സിലെ ശാസ്ത്രജ്ഞനായ ജാക്ക് ഗോൾഡ്മാൻ കമ്പനിയുടെ രണ്ടാമത്തെ റിസേർച്ച് സെന്ററിന്റെ ആരംഭത്തിനുവേണ്ടി സമീപിക്കുകയുണ്ടായി.
ശാസ്ത്രജ്ഞർക്ക് പരീക്ഷണശാലയിൽ അവർ ഏർപ്പെടുന്ന ജോലികളിൽ മുഴുവൻ സ്വതന്ത്ര്യം ലഭിക്കാനായി കാലിഫോർണിയയിലെ പാലോ ആൾട്ടോയിലെ പാർകിനും ന്യൂയോർക്കിലെ റോച്ചെസ്റ്ററിലുള്ള സീറോക്സിന്റെ ഹെഡ്കോർട്ടേഴ്സിനും ഇടയിലുള്ള 3000 മൈൽ പ്രദേശം നിരോധിതമേഖലയായതിനാൽ ജോർജ്ജ് പേക്ക് ജാക്ക് ഗോൾഡ്മാന്റെ താല്പര്യം അംഗീകരിച്ചു.
എസ്.ആർ.ഐ ആഗ് മെന്റേഷൻ റിസേർച്ച് സെന്ററിന് പ്രവർത്തിയ്ക്കാൻ മതിയായ ഫണ്ടില്ലാത്തതിനാൽ ആ സ്ഥാപനത്തിലെ പരീക്ഷണശാലയെയും തൊഴിലാളികളെയും പാർക് വാടകയ്ക്കെടുക്കുകയുണ്ടായി.
ഇതുകൂടാതെ ഡിഫൻസ് അഡ്വാൻസ്ഡ് റിസേർച്ച് പ്രൊജക്ട്സ് ഏജൻസിയും (DARPA), നാഷണൽ എയറൊനോട്ടിക്ക്സ് ആൻഡ് സ്പേസ് അഡ്മിനിസ്ട്രേഷൻ (NASA), യു.എസ്.എയർഫോഴ്സ് (USAF) എന്നിവയും പാർകിനോടൊപ്പം ചേർന്നു.
സ്റ്റാൻഫോർഡ് യൂണിവേഴ്സിറ്റിയിൽ നിന്നും സ്റ്റാൻഫോർഡ് റിസേർച്ച് പാർക്ക് സ്ഥിതിചെയ്യുന്ന സ്ഥലം വാടകയ്ക്കെടുത്തശേഷം സ്റ്റാൻഫോർഡ് ഗ്രാജുവേറ്റഡ് സ്റ്റുഡൻറ്സിനെക്കൂടി പാർക് റിസേർച്ച് പ്രൊജക്ടുകളിൽ ഉൾക്കൊള്ളിച്ചു.
അക്കാഡമി സെമിനാറുകളിലും പ്രൊജക്ടുകളിലും പാർകിലെ ശാസ്ത്രജ്ഞരും അവരോടൊപ്പം ചേർന്നു പ്രവർത്തിച്ചു.
അതിനാൽ 1970കളുടെ മധ്യത്തിൽ പാർകിന്റെ വെസ്റ്റ് കോസ്റ്റ് ലോക്കേഷന് ധാരാളം നേട്ടങ്ങളുണ്ടായി.
കമ്പ്യൂട്ടർ സയൻസ് ലാബട്ടറി മാനേജർ ബോബ് ടെയിലറിന്റെ നേതൃത്വത്തിൽ കമ്പ്യൂട്ടർഫീൽഡിൽ പാർകിന് ധാരാളം നേട്ടങ്ങളുണ്ടായി.1970 മുതൽ 1977 വരെ പരീക്ഷണശാലയിലെ അസിസ്റ്റന്റ് മാനേജരായും 1977 മുതൽ1983 വരെ മാനേജരായും തുടർന്നുകൊണ്ട് അദ്ദേഹം പാർകിനെ നയിച്ചു.
പാർക് ഇന്ന്
സീറോക്സ് മൂന്നു വിഭാഗങ്ങളായി വീതിച്ചുകൊണ്ട് പാർക് 2002-ൽ സ്വതന്ത്രമായി മാറ്റപ്പെട്ടു.
വ്യാപാരത്തിലെ ആശയങ്ങളുടെയും സയൻസിന്റെ പുരോഗതിയ്ക്കുമായി  പാർകിന്റ ശാഖകൾ പ്രവർത്തിക്കുന്നു.
സീറോക്സ്, കമ്പനിയുടെ ഏറ്റവും വലിയ ഉപയോക്താവായി (50%) തുടരുന്നു.
എന്നാൽ പാർക് സീറോക്സിനെ കൂടാതെ വിഎംവേയ്ർ , ഫുജിറ്റ്സ്യു , ഡായി നിപ്പൺ പ്രിന്റിംഗ് (DNP) , സാംസങ് , നെക്(NEC) , സോൾഫോക്കസ് , പവർസെറ്റ് , തിൻ ഫിലിം ഇലക്ട്രോണിക്സ് എ.എസ്.എ തുടങ്ങി ധാരാളം കക്ഷികളുമായി സഹകരിച്ചു പോരുന്നു.
ക്ലീൻ ടെക്നോളജി , മെറ്റാമെറ്റീരിയൽസ് , യൂസർ ഇന്റർഫേസ് ഡിസൈൻ, സെൻസ്മേക്കിങ് , യൂബിക്വിറ്റസ് കമ്പ്യൂട്ടിംഗ് ആൻഡ് കോൺടെക്സ്റ്റ്-അവെയ്ർ സിസ്റ്റംസ്, ലാർജ്-ഏരിയ ഇലക്ട്രോണിക്സ്, ഡിജിറ്റൽ മാനുഫാക്ചറിംഗ്, മോഡൽ-ബേസ്ഡ് കൺട്രോൾ, ഒക്ടിമൈസേഷൻ ഇൻപെഡഡ്, ഇൻറെലിജെന്റ് സിസ്റ്റംസ് എന്നീ വിഭാഗങ്ങളിൽ പാർക് ഗവേഷണം നടത്തി വരുന്നു.
അവലംബം കൂടുതൽ വായനയ്ക്ക് Michael A. Hiltzik, Dealers of Lightning: Xerox PARC and the Dawn of the Computer Age ( HarperCollins , New York, 1999) ISBN 0-88730-989-5 Douglas K. Smith, Robert C. Alexander, Fumbling the Future: How Xerox Invented, Then Ignored, the First Personal Computer ( William Morrow and Company , New York, 1988) ISBN 1-58348-266-0 M. Mitchell Waldrop, The Dream Machine:  J.C.R. Licklider and the Revolution That Made Computing Personal ( Viking Penguin , New York, 2001) ISBN 0-670-89976-3 Howard Rheingold , Tools for Thought ( MIT Press , 2000) ISBN 0-262-68115-3 Todd R. Weiss, " Xerox PARC turns 40: Making four decades of tech innovation Archived 2018-11-21 at the Wayback Machine . "
Computerworld, 2010.
പുറത്തേയ്ക്കുള്ള കണ്ണികൾ Xerox PARC എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
PARC official website Xerox PARC innovation Xerox Star Historical Documents MacKiDo article Oral history interview with Terry Allen Winograd Charles Babbage Institute , University of Minnesota , Minneapolis Oral history interview with Paul A. Strassmann Charles Babbage Institute , University of Minnesota , Minneapolis Oral history interview with William Crowther Charles Babbage Institute , University of Minnesota , Minneapolis
37°24′11″N 122°08′56″W ﻿ / ﻿ 37.403°N 122.149°W ﻿ / 37.403; -122.149
പാർക്കിയ സ്‌പെസിയോസ ഇംഗ്ലീഷ് വിലാസം https://ml.wikipedia.org/wiki/Parkia_speciosa
Nasi goreng kambing pete in Jakarta, fried rice with goat meat and stink beans A Malaysian petai beans dish with minced meat, dried shrimp, chili , onions, belacan and soysauce Thai, Mhu phat sato, pork stir-fried with stink beans
ഫാബേസീ കുടുംബത്തിലെ പാർക്കിയ ജനുസ്സിൽ പെട്ട ഒരു സസ്യമാണ് പാർക്കിയ സ്‌പെസിയോസ .
ബിറ്റർ ബീൻ, ട്വിസ്റ്റഡ് ക്ലസ്റ്റർ ബീൻ, സാറ്റർ ബീൻ അല്ലെങ്കിൽ സ്റ്റിങ്ക് ബീൻ എന്നും അറിയപ്പെടുന്നു.
തടിച്ച ബദാമിന്റെ വലിപ്പവും ആകൃതിയും ഉള്ള തിളങ്ങുന്ന പച്ച വിത്തുകളുള്ള നീളവും പരന്നതുമായ ഭക്ഷ്യയോഗ്യമായ ബീൻസ് ഇത് വഹിക്കുന്നു.
ഷിറ്റേക്ക്, ട്രഫിൾസ്, കാബേജ് എന്നിവയിലും അടങ്ങിയ സൾഫർ സംയുക്തങ്ങൾ ഇതിലും കാണപ്പെടുന്നതിനാൽ അവയ്ക്ക് ഷിറ്റേക്ക് മഷ്റൂമിന് സമാനമായതും എന്നാൽ ശക്തവുമായ മണം ഉണ്ട്.
ബൊട്ടാണിക്കൽ വിവരണം
പേടൈ മരത്തിന് ഏകദേശം 30 മീറ്റർ വരെ വളരാൻ കഴിയും.
നീളമുള്ള തണ്ടുകളുടെ അറ്റത്ത് ബൾബിന്റെ ആകൃതിയിലുള്ള പിണ്ഡത്തിൽ പൂക്കൾ വഹിക്കുന്നു.
പൂക്കൾ വവ്വാലുകളെയും മറ്റ് പരാഗണങ്ങളെയും ആകർഷിക്കുന്ന ഒരു അമൃതിനെ സ്രവിക്കുന്നു.
പഴങ്ങൾ ഏഴോ എട്ടോ കായ്കളുള്ള ഒരു കൂട്ടത്തിൽ നീളമുള്ളതും അർദ്ധസുതാര്യവുമായ കായ്കളായി പുറത്തുവരുന്നു.
കായ്കൾ പാകമാകുമ്പോൾ, അവയ്ക്കുള്ളിൽ പേടൈ ബീൻസ് അല്ലെങ്കിൽ വിത്തുകൾ ഉണ്ടാകുന്നു.
ഉപയോഗങ്ങൾ പാചകം
മറ്റ് പാർക്കിയ ഇനങ്ങളുടെ ബീൻസ് (ഉദാഹരണത്തിന്, പാർക്കിയ ജവാനിക്ക, പാർക്കിയ സിംഗുലാരിസ്) ഇന്തോനേഷ്യ, മലേഷ്യ, സിംഗപ്പൂർ, ബ്രൂണെ, ലാവോസ്, തെക്കൻ തായ്‌ലൻഡ്, ബർമ്മ, വടക്കുകിഴക്കൻ ഇന്ത്യ, പ്രത്യേകിച്ച് അസം, നാഗാലാൻഡ്, മണിപ്പൂർ, മിസോറാം, ത്രിപുര (തിപ്രാസക്കാർ കൂടുതലും ഉപയോഗിക്കുന്നു)എന്നിവിടങ്ങളിൽ പാചക ഘടകമായി ജനപ്രിയമാണ്.
അവ കായ്‌ക്കുലകളായുംവിത്തുകൾ പ്ലാസ്റ്റിക് ബാഗുകളിൽ വിൽക്കുന്നു.
കായ്കൾ കാട്ടിൽ നിന്നോ കൃഷി ചെയ്ത മരങ്ങളിൽ നിന്നോ ശേഖരിക്കുന്നു: ജാറുകളിലോ ക്യാനുകളിലോ ഉപ്പുവെള്ളത്തിൽ അച്ചാറിലോ ശീതീകരിച്ചോ കയറ്റുമതി ചെയ്യുന്നു.
ഇന്തോനേഷ്യ, മലേഷ്യ, സിംഗപ്പൂർ എന്നിവിടങ്ങളിൽ പേടൈ, പേട്ട എന്ന പേരിലാണ് ഈ പച്ചക്കറി അറിയപ്പെടുന്നത്.
വിപണിയിൽ, ഉത്ഭവ രാജ്യത്തെ ആശ്രയിച്ച്, പാർക്കിയ സ്പീഷീസുകളെ വാകെരെക്, പേട്ടായി, അസമീസ് ഗച്ചുവാ ഉറി, മെയ്റ്റി യോങ്ചാക്കിൽ, താഡൗ ജോംഗ്ല എന്നറിയപ്പെടുന്നു.
സാമ്പൽ പേടൈയിലെ പോലെ വെളുത്തുള്ളി, മുളക്, ഉണങ്ങിയ ചെമ്മീൻ അല്ലെങ്കിൽ ചെമ്മീൻ പേസ്റ്റ് തുടങ്ങിയ ശക്തമായ രുചിയുള്ള ഭക്ഷണങ്ങളുമായി സംയോജിപ്പിക്കുമ്പോൾ അവ മികച്ചതാണ്.
ഇളം പ്രായത്തിൽ, വിത്തുകൾ വികസിച്ചിട്ടില്ലാത്തതിനാൽ കായ്കൾ പരന്നതാണ്, മാത്രമല്ല അവ ചെറുതായി വളച്ചൊടിച്ച റിബണുകളുടെ ഒരു കൂട്ടം പോലെ തൂങ്ങിക്കിടക്കുന്നു, ഇളം പച്ച നിറത്തിലുള്ള ഇവ, ഏതാണ്ട് അർദ്ധസുതാര്യമാണ്.
ഈ ഘട്ടത്തിൽ അവ അസംസ്കൃതമോ വറുത്തതോ അച്ചാറിലോ കഴിക്കാം.
വികസിക്കാത്ത ബീൻസ് ഉള്ള ഇളം ഇളം കായ്കൾ വറുത്ത വിഭവങ്ങളിൽ ഉപയോഗിക്കാം.
പഴക്കംചെന്ന വിത്തുകൾ ഉണക്കി ഉപയോഗിക്കുന്നു.
ഉണങ്ങുമ്പോൾ വിത്തുകൾ കറുത്തതായി മാറുന്നു.
പേടൈ ബീൻസ് അല്ലെങ്കിൽ വിത്തുകൾ ബ്രോഡ് ബീൻസ് പോലെ കാണപ്പെടുന്നു.
പ്രായപൂർത്തിയായ ബ്രോഡ് ബീൻസ് , പാചകം ചെയ്യുന്നതിനുമുമ്പ് തൊലികളയുന്നു.
ശക്തമായ മണം വളരെ വ്യാപകമായതിനാൽ പേടായിക്ക് 'സ്റ്റങ്ക് ബീൻ' എന്ന വിളിപ്പേര് ലഭിച്ചു .
ശതാവരി പോലെ, ഇതിൽ ചില അമിനോ ആസിഡുകൾ അടങ്ങിയിട്ടുണ്ട്.
അത് ഒരാളുടെ മൂത്രത്തിന് ശക്തമായ മണം നൽകുന്നു, ഇത് കഴിച്ച് രണ്ട് ദിവസം വരെ ശ്രദ്ധിക്കേണ്ടതാണ്.
മറ്റ് ബീൻസ് പോലെ, അവയുടെ സങ്കീർണ്ണമായ കാർബോഹൈഡ്രേറ്റുകൾ ശക്തമായ മണമുള്ള മലാശയ വാതകത്തിന് കാരണമാകും References External links പാർക്കിയ സ്‌പെസിയോസ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Another species of the Zongtra Yongchak finds a new home in Ukhrul
പാർക്കിൻസൺസ് ദിനം ഇംഗ്ലീഷ് വിലാസം https://ml.wikipedia.org/wiki/Parkinson%27s_disease_day പാർക്കിൻസൺസ് ബോധൽവ‍ക്കരണ ലോഗോ
എല്ലാ വർഷവും ഏപ്രിൽ 11 ന്, ലോക പാർക്കിൻസൺസ് ദിനമായി ആചരിക്കുന്നു.
പാർക്കിൻസൺസ് ഒരു മെഡിക്കൽ അവസ്ഥയാണെന്ന് കണ്ടെത്തിയ ജെയിംസ് പാർക്കിൻസന്റെ ജന്മദിനമാണ് ഇത്.
നാഡീവ്യവസ്ഥയുടെ തകരാറിനെക്കുറിച്ച് അവബോധം വളർത്തുന്നതിനും  അതിന്റെ യാഥാർത്ഥ്യം മനസ്സിലാക്കാൻ പൊതുജനങ്ങളെ സഹായിക്കാനുമുള്ള ദിനം കൂടിയാണിത്.
യൂറോപ്യൻ പാർക്കിൻസൺസ് ഡിസീസ് അസോസിയേഷനും (ഇപിഡിഎ) ലോകാരോഗ്യ സംഘടനയും ചേ‌‍ർന്നാണ് 1997 ഏപ്രിൽ 11-ന് ലോക പാർക്കിൻസൺസ് ദിനം സ്ഥാപിച്ചത്.
പല ആരോഗ്യ സംഘടനകളും ഈ ദിവസം വിവിധ പരിപാടികൾ നടത്തുന്നു.
പാർക്കിൻസൺസ് രോഗ ഗവേഷണം, വെബിനാറുകൾ , ഇൻഫർമേഷൻ ഡിസ്‌പ്ലേകൾ എന്നിവയ്‌ക്കായുള്ള ധനസമാഹരണം  ഇവയിൽ ഉൾപ്പെടുന്നു.
പാർക്കിൻസൺസ് രോഗമുള്ള ഒരാൾക്കോ അവരുടെ പരിചാരകനോ വേണ്ടി എന്തെങ്കിലും പ്രത്യേകമായി ചെയ്യുക, പാർക്കിൻസൺസ് ബാധിച്ച പ്രശസ്തരായ ആളുകളെക്കുറിച്ച് അറിയുക,  പാർക്കിൻസൺസിനെക്കുറിച്ചുള്ള നെവർ സ്റ്റെഡി നെവർ സ്റ്റിൽ, കൈനറ്റിക്സ്, റൈഡ് വിത്ത് ലാറി എന്നിവ പോലുള്ള ഒരു സിനിമ കാണുക, പാർക്കിൻസൺസ് രോഗത്തിന്റെ ആദ്യ ലക്ഷണങ്ങൾ കാണിക്കുന്ന ഒരാളെ അറിയാമെങ്കിൽ, അവരെ ചികി‍സിക്കുന്നതിന് ശ്രമം നടത്തുക #WorldParkinsonsDay എന്ന ഹാഷ്ടാഗിനൊപ്പം   ചുവന്ന റ്റുലിപ്പിന്റെ ഒരു ചിത്രം പോസ്‌റ്റ് ചെയ്‌ത് സോഷ്യൽ മീഡിയയിൽ ഈ ദിനത്തിനായുള്ള അവബോധം പ്രചരിപ്പിക്കുക തുടങ്ങിയ പ്രവ‌ത്തനങ്ങളും അനുബന്ധമായി നടത്തുന്നു.
പാർക്കിൻസൺസ് രോഗം ഇംഗ്ലീഷ് വിലാസം https://ml.wikipedia.org/wiki/Parkinson%27s_disease ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
മസ്തിഷ്കത്തിന്റെ ചില പ്രത്യേക ഭാഗങ്ങളിലെ കോശങ്ങളിൽ ആല്ഫാ സിന്യൂക്ലിൻ (α-synuclein) എന്ന് പേരുള്ള ഒരുതരം മാംസ്യം ഉറഞ്ഞുകൂടി സൃഷ്ടിക്കപ്പെടുന്ന " ലൂയിവസ്തുക്കൾ " (Lewy bodies) അടിയുന്നതിനെത്തുടർന്ന് നാഡികൾക്ക് വ്യാപകമായി ക്ഷയമുണ്ടാകുന്ന ഒരു ചലനരോഗമാണ്‌ പാർക്കിൻസൺസ് രോഗം.
ശരീരഭാഗങ്ങൾക്ക് വിറയലുണ്ടാകുക (tremor), പേശികൾക്ക് അയവില്ലാതാകുന്നതുമൂലം ശരീരഭാഗങ്ങളിൽ അസാധാരണമാം വിധം ദാർഢ്യം കാണപ്പെടുക (rigidity), ശരീരത്തിന്റെ ചലനശേഷി ആകപ്പാടെ കുറഞ്ഞുവരിക (bradykinesia) എന്നിവയാണ്‌ പാർക്കിൻസൺസ് രോഗത്തിന്റെ കാതലായ ലക്ഷണങ്ങൾ.
നൈഗ്രോ സ്ട്രയേറ്റൽ പാത (nigro-striatal pathway) എന്നറിയപ്പെടുന്ന മസ്തിഷ്കനാഡീ പാതയിലെ കോശസന്ധികളിൽ (synapses) ഡോപ്പമീൻ എന്ന നാഡീത്വരകത്തിന്റെ അളവ്  കുറയുന്നതുമൂലമാണ്‌ മുഖ്യമായും ഈ ചലനപ്രശ്നങ്ങൾ രോഗിയിലുണ്ടാകുന്നത്.
മെഡുല്ല ഒബ്ലോം‌ഗേയ്റ്റ, ഘ്രാണമുകുളം എന്നിവിടങ്ങളിൽ ലൂയിവസ്തുക്കൾ അടിഞ്ഞു തുടങ്ങുന്ന ഘട്ടത്തിൽ ആരംഭിക്കുന്ന പാർക്കിൻസൺസ് രോഗം കാലക്രമേണ മധ്യകപാലത്തിലെ (midbrain) സബ്സ്റ്റാൻഷ്യ നൈഗ്രയിലേക്കും മറ്റ് കേന്ദ്രങ്ങളിലേക്കും പടരുന്നു.
ഇങ്ങനെ നാലാം ഘട്ടത്തിലെത്തുമ്പോൾ വ്യാപകമായ രോഗലക്ഷണങ്ങൾ കാണിച്ചുതുടങ്ങുന്ന പാർക്കിൻസൺസ് രോഗി 5 - 6 എന്നീ ഘട്ടങ്ങളിൽ രോഗലക്ഷണങ്ങൾക്ക് പൂർണമായും കീഴ്പ്പെടുന്നു.
ഇംഗ്ലിഷ് വൈദ്യനായിരുന്ന ജെയിംസ് പാർക്കിൻസൺ (1755–1824) ആണ്‌ 1817ൽ ആദ്യമായി "വിറയൽ വാതത്തെപ്പറ്റി ഒരുപന്യാസം" എന്ന പേരിൽ 6 "വിറയൽ രോഗി"കളെ പഠിച്ച് വൈദ്യലോകത്തിനു ഈ രോഗം ഔപചാരികമായി പരിചയപ്പെടുത്തിയത്.
പിൽക്കാലത്ത് ന്യൂറോളജിയുടെ സ്ഥാപകനെന്ന് പ്രശസ്തനായ ഷോൺ മാർതെൻ ഷാർക്കൂ (Jean Martin Charcot,1825–1893) ആണ്‌ ഈ രോഗത്തിനെ 1877ൽ തന്റെ ലെക്‌ചറുകളിൽ "മാലഡീ ദെ പാർക്കിൻസൺ" (പാർക്കിൻസണിന്റെ രോഗം) എന്ന് പേരിട്ട് വിളിച്ചത് .
പാർക്കിൻസൺസ് രോഗത്തിനു ഒറ്റക്കാരണമായി ഒരു സംഗതി നിലവിൽ കണ്ടെത്തിയിട്ടില്ല.
മറിച്ച് പാരിസ്ഥിതികവും ജനിതകവുമായ പല ഘടകങ്ങളുടെ കരണപ്രതികരണങ്ങളാവാം പാർക്കിൻസൺസിനു ഹേതുവായ ജൈവരാസതല മാറ്റങ്ങളിലേക്ക് നയിക്കുന്നത് എന്നാണു നിലവിലെ നിഗമനം.
എന്നാൽ പാർക്കിൻസൺസ് രോഗത്തിന്റെ അടിസ്ഥാനമായ കോശാപക്ഷയത്തിലേക്ക് നയിക്കാൻ സാധ്യതയുള്ള ഒട്ടനവധി ജനിതക ഉല്പരിവർത്തനങ്ങൾ (mutations) തിരിച്ചറിഞ്ഞിട്ടുണ്ട്.
ഏകദേശം 5% പാർക്കിൻസൺസ് രോഗം ജനിതകമായി പകർന്ന് കിട്ടുന്നതാണ്‌.
പത്തിലധികം ജനിതകസ്ഥാനങ്ങൾ (gene loci) ഇതുമായി ബന്ധപ്പെട്ട് നിർണയിക്കപ്പെട്ടിട്ടുമുണ്ട്.
രക്തബന്ധമുള്ളവരിൽ രോഗമുണ്ടായിരിക്കുക, കീടനാശിനികളുമായോ കളനാശിനികളുമായോ സമ്പർക്കം, ഗ്രാമ്യപ്രദേശങ്ങളിലെ താമസം, സ്ഥിരമായി കിണറുവെള്ളം കുടിക്കൽ, ഹൈഡ്രോകാർബൺ ലായനികളുമായി ബന്ധം, മസ്തിഷ്കത്തിനു ക്ഷതമുണ്ടാവുക തുടങ്ങി പലതും ഉയർന്ന പാർക്കിൻസൺസ് രോഗ സാധ്യതയുമായി ബന്ധപ്പെട്ട് കണ്ടെത്തിയിട്ടുണ്ട്.
എം പി ടി പി (മെഥൈൽ ഫീനൈൽ ടെട്രാഹൈഡ്രോ പൈറിഡീൻ) എന്ന മയക്കുമരുന്ന്, കാർബൺ മോണോക്സൈഡ് വാതകം, മാംഗനീസ് ലോഹം, സയനൈഡ് തുടങ്ങിയവ കൊണ്ട് വിഷീകരണം (toxicity) സംഭവിക്കുന്നവരിലും പാർക്കിൻസൺസ് രോഗസാധ്യത കൂടുതലാണ്‌.
ഛർദ്ദി തടയാനോ വിഷാദരോഗം ചിത്തഭ്രമം തുടങ്ങിയ മനോരോഗങ്ങൾ ചികിത്സിക്കാനോ ഉപയോഗിക്കുന്ന മരുന്നുകളും പാർക്കിൻസൺസ് രോഗത്തിനു കാരണമാകാം.
പാർക്കിൻസൺസ് രോഗം 35 - 85 വയസ്സുവരെയുള്ളവരിൽ കാണപ്പെടാമെങ്കിലും ശരാശരി 50കളിലാണ്‌ രോഗം നിർണയിക്കപ്പെടുന്നത്.
ജനിതക പാർക്കിൻസൺസ് രോഗം വരുന്ന വിഭാഗങ്ങളിൽ രോഗലക്ഷണങ്ങൾ കാണുന്ന പ്രായം താരതമ്യേന കുറവാണ്‌.
കുട്ടിക്കാലമുതൽക്ക് ലക്ഷണങ്ങൾ കാണപ്പെടുന്ന അപൂർ‌വ പാർക്കിൻസൺസ് രോഗമാണു ശൈശവപാർക്കിൻസൺസ് (Juvenile Parkinson's Disease).
സാധാരണഗതിയിൽ പാർക്കിൻസൺസ് രോഗലക്ഷണങ്ങൾ കണ്ടുതുടങ്ങിയാൽ 10 മുതൽ 25 വർഷങ്ങളോളമാണ്‌ രോഗിയുടെ ആയുർ‌ദൈർഘ്യം.
ഇളം പ്രായത്തിൽ പാർക്കിൻസൺസ് പിടിപെടുന്നവർ കൂടുതൽ കാലം രോഗവുമായി ജീവിച്ചിരിക്കുന്നുവെന്നാണു കണക്കുകൾ സൂചിപ്പിക്കുന്നത്.
പാർക്കിൻസൺസ് രോഗത്തിന്റെ ലക്ഷണങ്ങൾ ഏറിയോ കുറഞ്ഞോ കാണിക്കുന്ന ഒരുകൂട്ടം നാഡീരോഗങ്ങൾ തിരിച്ചറിയപ്പെട്ടിട്ടുണ്ട്.
പാർക്കിൻസൺസ് രോഗത്തിൽ സാധാരണ കാണപ്പെടാത്തതോ അപൂർ‌വമായതോ ആയ രോഗലക്ഷണങ്ങളും പാർക്കിൻസൺസിതര നാഡീഭാഗങ്ങളുടെ ക്ഷയവുമാണ്‌ ഈ രോഗസംഘാതത്തിന്റെ മുഖമുദ്ര.
ഇവയെ പാർക്കിൻസണിസം പ്ലസ് സിൻഡ്രോമുകളെന്ന് വിളിക്കുന്നു.
പാർക്കിൻസൺസ് രോഗത്തിന്റെ ലക്ഷണങ്ങളെ മാത്രമായി സൂചിപ്പിക്കാനുപയോഗിക്കുന്ന പദമാണ്‌ പാർക്കിൻസണിസം .
ഹണ്ടിംഗ്‌ടൺസ് രോഗം , വിൽ‌സൺസ് രോഗം , മൾട്ടിപ്പിൾ സിസ്റ്റം അട്രോഫി എന്നിങ്ങനെ ഒട്ടനവധി രോഗങ്ങളുടെ ലക്ഷണവ്യൂഹത്തിൽ പാർക്കിൻസണിസം കാണപ്പെടാറുണ്ട്.
പാർക്കിൻസൺസ് രോഗത്തിന്റെ ലക്ഷണങ്ങൾക്ക് അടിസ്ഥാനപരമായ കാരണം ചില മസ്തിഷ്കഭാഗങ്ങളിൽ ഡോപ്പമീൻ എന്ന നാഡീത്വരകം കുറയുന്നതാണ്‌ എന്നതിനാൽ ഈ രോഗത്തിന്റെ ചികിത്സയിൽ ഏറ്റവും പ്രധാനമായി ഉപയോഗിക്കപ്പെടുന്നതും ഡോപ്പമീനെ പൂർ‌വനിലയിലെത്തിക്കാനുള്ള മരുന്നുകളാണ്‌.
ഡോപ്പമീന്റെ തന്നെ വിവിധവകഭേദങ്ങൾ മരുന്നുകളായി നൽകാറുണ്ട്.
മസ്തിഷ്കകോശ സന്ധികളിൽ ഡോപ്പമീൻ നശിപ്പിക്കപ്പെടാതിരിക്കാനുള്ള മരുന്നുകളും ഡോപ്പമീൻ സ്വീകരിണികളെ മറ്റ് വിധങ്ങളിൽ ഉത്തേജിപ്പിക്കുന്ന മരുന്നുകളും പാർക്കിൻസൺസ് രോഗചികിത്സയിൽ ഉപയോഗിക്കപ്പെടുന്നു.
മസ്തിഷ്കത്തിലെ ഡോപ്പമീൻ നിർമ്മാണത്തെ ത്വരിതപ്പെടുത്താൻ നേരിട്ട് തലച്ചോറിന്റെ ഭാഗങ്ങളെ ചെറു വൈദ്യുത സ്ഫുലിംഗങ്ങൾ കൊണ്ട് ഉത്തേജിപ്പിക്കുന്ന ചികിത്സാരീതിയായ ഡീപ്പ് ബ്രെയിൻ സ്റ്റിമുലേഷൻ (Deep Brain Stimulation) പലയിടത്തും ഇപ്പോൾ വ്യാപകമാണ്‌.
ഡോപ്പമീൻ നിർമ്മാണത്തിലേർപ്പെടുന്ന കോശങ്ങൾ നശിച്ച് പോകുന്നത് പൂർ‌വസ്ഥിതിയിലാക്കുന്നതിനായി ഡോപ്പമീനർജിക നാഡീകോശങ്ങളെ വളർത്തുന്ന വിത്തുകോശ ചികിത്സയും പരീക്ഷണത്തിന്റെ വിവിധഘട്ടത്തിലാണ്‌.
ഒരു മനുഷ്യൻ്റെ സാധാരണ പ്രവൃത്തികളിലും രീതികളിലും, അയാൾ അറിയാതെതന്നെ രോഗം കൈവെച്ച് തുടങ്ങും.
ഉദാഹരണത്തിനു് ഒരു കൃഷിക്കാരൻ അല്ലെങ്കിൽ കൂലിപ്പണി ചെയ്യുന്നയാൾക്ക് ,ഒരു പക്ഷെ വർഷത്തിൽ ഒരിക്കലോ മറ്റോ മാത്രമേ എന്തെങ്കിലും എഴുതുകയോ ഒപ്പിടുകയോ ചെയ്യേണ്ടി വരികയുള്ളൂ.
അത്തരക്കാർക്ക് എഴുതാനും ഒപ്പിടാനും ബുദ്ധിമുട്ട് ഉണ്ടെങ്കിൽ,അത് വർഷങ്ങൾക്ക് ശേഷമേ യാദച്ഛികമായി എങ്കിലും അയാൾക്ക് ബോധ്യപ്പെടുക ഉള്ളൂ.
അതെ സമയം ഒരു ബാങ്ക് ഉധ്യോഗസ്ഥനാനെങ്കിൽ ഇത് നേരെ വിപരീതമായിരിക്കും.
എഴുതാനുള്ള കഴിവ് നഷ്ടപ്പെടുന്ന/അക്ഷരങ്ങൾ ചെറുതായി പോവുന്ന  അവസ്ഥ ഒരു പ്രധാന ലക്ഷണം തന്നെയാണ്.
കുറെ നേരത്തെ പ്രത്യക്ഷപ്പെടുന്ന ഒരു ലക്ഷണമാണ് വിഴുങ്ങാൻ ഉള്ള ബുദ്ധിമുട്ട്.
വലിയ എന്തെങ്കിലും പദാർത്ഥങ്ങൾ വിഴുങ്ങുന്ന അവസരത്തിൽ അല്ല, മറിച്ച് വളരെ ചെറിയ ഗുളികകൾ കയ്യിൽ എടുക്കുമ്പോൾ തന്നെ ഓക്കാനം വരും.
സംസാരിക്കുന്നതിന് തടസ്സം നേരിടുന്നത് മറ്റൊരു പ്രധാന ലക്ഷണമാണ്.
ഒരു പ്രസംഗം ചെയ്യുന്നതിനിടെ നിങ്ങൾക്ക് വാക്കുകൾ മുഴുമിക്കാൻ കഴിയാതിരിക്കുക, അല്ലെങ്കിൽ തൊണ്ടയിൽ കുരുങ്ങിയ രീതിയിൽ അനുഭവപ്പെടുന്നതും ,തുടർന്ന് വളരെ ശ്രദ്ധിച്ച്, സാവധാനം സംസാരിക്കേണ്ട ഒരു അവസ്ത വരുന്നതും മറ്റൊരു പ്രധാന സൂചനയാണ്.
വായിൽ നിന്നും ഉമിനീർ കിനിഞ്ഞു കൊണ്ടേയിരിക്കുന്നു എന്ന് കരുതുക.
പലരും വായ്പുണ്ണ് അല്ലെങ്കിൽ അൾസർ എന്നൊക്കെ ഉള്ള ധാരണയിൽ ഇരിക്കും.
പിന്നീട് ഉമിനീരിൻ്റെ കട്ടി സ്വൽപം കൂടിയതായി തോന്നും.
രോഗി അറിയാതെ ഉമിനീർ വായിൽ നിന്നും ഇറക്കുകയോ,പുറത്തേക്ക് തുപ്പുകയോ ചെയ്തുകൊണ്ടിരിക്കും.
മറ്റൊരു പ്രധാന ലക്ഷണമാണ് കൈ കൊണ്ടുള്ള ചില ചലനങ്ങൾക്ക് ബുദ്ധിമുട്ട് അനുഭവപ്പെടുന്നു എന്നുള്ളത്.
പ്രധാനമായും പല്ല് തേക്കാൻ കഴിയാത്ത അവസ്ഥ.
വിരലുകൾ ഉപയോഗിച്ചുള്ള ചെറിയ പ്രവൃത്തികൾ ചെയ്യാൻ ബുദ്ധിമുട്ട്/കാലതാമസം വരും.
അതേപോലെ വലതു കൈയുടെ ചില സാധാരണ ചലനങ്ങൾ രോഗി അറിയാതെ മാറി പോകും.
ഇത് മറ്റുള്ളവർ സൂചിപ്പിക്കുംബോൾ മാത്രമേ രോഗി അറിയുകയുള്ളൂ.
മറവി മറ്റൊരു ലക്ഷണമാ ണ്.
ബാല്യകാലം മുതലുള്ള പഴയ  ഓർമകൾ ഒന്നും നഷ്ടപ്പെടില്ല.
പക്ഷേ തൊട്ടു തലേ ദിവസത്തെ കാര്യങ്ങൾ വീണ്ടെടുക്കാൻ ബുദ്ധിമുട്ടും.
സ്ഥിരം കാണുന്നവരുടെ പേരുകൾ ഓർത്തെടുക്കാൻ കഴിയാതെവരും.
ഇന്നലെ വൈകീട്ട് ഇത്ര മണിക്ക് എവിടെ ആയിരുന്നു എന്നൊക്കെ ചോദിച്ചാൽ വലിയ ആശയകുഴപ്പം തന്നെ അനുഭവപ്പെടും.
പ്രവൃത്തികളിലും തീരുമാനങ്ങളിലും ആശയകുഴപ്പം വരുന്നത് ഒരു പ്രധാന ലക്ഷണമാണ്.
ഏതെങ്കിലും ഒരു കാര്യത്തിൽ കേന്ദ്രീകരിച്ച് ആലോചിക്കാൻ കഴിയാത്ത അവസ്ഥ വരും.
അത് വലിയ മനപ്രയാസവും രോഗിക്ക് നൽകും.
ഉമിനീർ കിനിയുന്നതിന് പുറമെ ചുണ്ടുകൾ വരണ്ടതായി അനുഭവപ്പെടും.
എപ്പോഴും വെള്ളം കുടിക്കാൻ തോന്നും,കൊടും തണുപ്പിൽ പോലും.
മറവി പലരീതിയിൽ ആക്രമിക്കും.
രണ്ടു് സെറ്റ് ചെരിപ്പുകൾ ഉണ്ടെങ്കിൽ ഓരോ സെറ്റ്ൽ നിന്നും ഓരോന്ന് കാലിൽ ഇട്ടു പോവുക,ബെൽറ്റ് ധരിക്കാൻ മറക്കുക,ബാത്ത്റൂമിൽ ഫ്ലഷ് ചെയ്യാൻ മറക്കുക, ടൂത്ത് പേസ്റ്റ് എടുത്ത് വെച്ചിട്ട്, പല്ല് തേക്കാതെ മടങ്ങുക തുടങ്ങി നിരവധി രീതിയിൽ മറവിയുടെ വകഭേദങ്ങൾ ഉണ്ടായേക്കാം.
ഇരിക്കുമ്ബഴോ കിടക്കുമ്പഴോ കാലുകൾ നിരന്തരം ചലിപ്പിക്കാൻ പ്രേരിപ്പിക്കുന്ന ഒരവസ്ഥ സംജാതമാകും.
ഇതിനെ restless leg syndrome(RLS) എന്ന് പറയും.
ശരീരത്തിൻ്റെ ഏതു ഭാഗത്താണ് വിറയൽ തുടങ്ങുന്നത്,അതെ ഭാഗത്തെ കാലിനാണ് ഈ സ്ഥിതി വിശേഷം ആദ്യം കാണുക.
രുചി/മണം എന്നീ വികാരങ്ങളേ  ഇല്ലാതാവും.
ഏറ്റവും ഉയർന്ന മാനസിക സംഘർഷം നൽകുന്ന ഒരു അവസ്ത ആണിത്.
അമ്മയുടെ മുലപ്പാൽ മുതൽ അനുഭവിച്ച എല്ലാ രുചിക്കൂട്ടുകളും അന്യമാവും.
ലക്ഷണങ്ങൾ പ്രധാനമായി ചലനശേഷിയെ ബാധിക്കുന്നു.
ചിന്താശക്തി കുറയുകയും ഭാവത്തിലും പെരുമാറ്റത്തിലും വ്യത്യാസം ഉണ്ടാവുകയും ചെയ്യുന്നു.
ഈ ലക്ഷണങ്ങളും രോഗത്തിന്റെ വളർച്ചയും ഓരോരുത്തരിലും ഓരോ വിധമാണു.
യാന്ത്രിക ലക്ഷണങ്ങൾ നാലുമുതല് ഏഴു ഹെറ്ട്സുവരെ അളവില് വിറയൽ ഉണ്ടാവാം.
അവയവങ്ങൾ വിശ്രമാവസ്തയിലുള്ളപ്പോൾ ഇതു കൂടുകയും ചലനാവസ്തയിലുള്ളപ്പോൾ കുറയുകയും ചെയ്യുന്നു.
മസിലുകള്ക്കു ഇറുക്കം അനുഭവപ്പെടുന്നതിനാല് വിറയലും ചേര്ന്ന് പിന്നിലേയ്കു ചലിക്കാത്ത പല്ചക്രം പോലെ അനുഭവപ്പെടുന്നു.
വേഗത കുറയുക, അല്ലെങ്കില് ചലനം തന്നെ നിലക്കുക, ഇവയെല്ലാം എല്ലാ പ്രവർത്തികളേയും ബാധിക്കുന്നു.
ഹ്രസ്വപാദചലനങ്ങളും പാദം തറയിൽനിന്നും പൊക്കി വെക്കാനുള്ള ഒരു പ്രേരണയും(Gait) വഴിയിലുള്ള ചെറിയ തടസ്സങ്ങൾ പോലും രോഗി വീഴാന് കാരണമാകുന്നു.
നടക്കുമ്പോൾ ഉള്ള കയ്യിന്റെ ചലനം(ആട്ടം) കുറയുന്നു.
കഴുത്തും മറ്റവയവങ്ങളും തിരിക്കുമ്പോള് മാംസപേശികളുടെ ഇറുക്കം കാരണം പല പടികളായാണു ഇതു സാധ്യമാകുന്നതു.
മുന്നിലേക്കു കുനിഞ്ഞുള്ള ഒരു അവസ്തയില് ഇരിക്കുന്നു.
ചോറ് കുഴച്ച്, ഉരുട്ടിയെടുക്കാൻ ബുദ്ധിമുട്ട് അനുഭപ്പെടുക, ഉയരത്തിൽ കയറാൻ പേടി തോന്നുക, ടെറസിലും മറ്റും നിന്ന് താഴേക്ക് നോക്കുമ്പോൾ ഭീതി തോന്നുക,കൈയുടെ തള്ള വിരൽ സ്വൽപം വിടർന്ന് നിൽക്കുക,കൈ ഉയർത്തി വെക്കുമ്പോൾ വിറയൽ അനുഭവപ്പെടുക, നടക്കുമ്പോൾ ശരീരത്തിൻ്റെ സ്വാഭാവിക ചലനം മാറുക, കൈകാലുകളുടെ മസിലുകൾ കാഴ്ചയിൽ ദുർബലമായി കാണുക,ശരീരത്തിൽ മസിലുകൾ ഉള്ള എല്ലാ സ്ഥലങ്ങളിലും  കോച്ചിപ്പിടുത്തം അനുഭവപ്പെടുക, മർമം ഉള്ള സ്ഥലങ്ങളിൽ നിന്നും തുള്ളൽ പോലെ തൊലിപ്പുറത്തെക്ക് ദൃശ്യ മാവുന്ന രീതിയിൽ വിറയൽ ഉണ്ടാവുകയുo ചെയ്യും.
ഇരുകൈകളുടെയും ചുമലിന് (shoulders) കഠിനമായ വേദന അനുഭവപ്പെടാം.
ഏതെങ്കിലും ഒരു ഭാഗം ചേർന്ന് തിരിഞ്ഞ് കിടന്നാൽ ഇത് അസഹനീയമാവും.
കണ്ണുകളുടെ താഴെ ഭാഗം കറുപ്പ് വ്യാപിക്കുകയും, കണ്ണുകളിൽ  നിർവികാരത പ്രകടമാവുകയും ചെയ്യും.
വ്യക്തിയുടെ സ്വാഭാവികമായ മുഖഭാവം ക്രമേണ മാറിവരും.
വളരെ മെല്ലെ ആക്രമണം ആരംഭിക്കുന്ന ഈ മഹാരോഗം ഒരു ഖട്ടത്തിൽ മനുഷ്യനെ പൂർണമായും കീഴ്പ്പെടുത്തി ഭീകരരൂപം കൈവരിക്കും.
പ്രമുഖ പാർക്കിൻസൺ രോഗികൾ മുഹമ്മദ് അലി - ബോക്സർ ചാൾട്ടൺ ഹെസ്സൻ - ഹോളിവുഡ്ഡ് നടൻ ജോൺ പോൾ  മാർപാപ്പ പവനൻ ഇതും കാണുക മൾട്ടിപ്പിൾ സിസ്റ്റം അട്രോഫി സ്മൃതിനാശം നാഡീകോശം മനുഷ്യമസ്തിഷ്കം ന്യൂറോളജി സ്പൈനൽ മസ്കുലർ അട്രോഫി അവലംബം ↑ Gardner-Thorpe, C. 2010.
James Parkinson (1755-1824) .
J Neurol.
2010 Mar;257(3):492-3.doi: 10.1007/s00415-009-5440-8.
PMID: 20127352
പാർക്കോ സഫാരി ഡെല്ലെ ലാൻഗെ ഇംഗ്ലീഷ് വിലാസം https://ml.wikipedia.org/wiki/Parco_Safari_delle_Langhe
പാർക്കോ സഫാരി ഡെൽ ലാൻഹെ ഒരു സഫാരി പാർക്കും, മൃഗശാലയും, അമ്യൂസ്മെന്റ് പാർക്കും ആയി വടക്കൻ ഇറ്റലിയിലെ പീഡ്മോണ്ടിലുള്ള മുറാസോനോയിൽ 1976 മുതൽ പ്രവർത്തിക്കുന്നു.
ഈ പാർക്ക് 700,000 ചതുരശ്ര മീറ്റർ സ്ഥലത്ത് വ്യാപിച്ചു കിടക്കുന്നു.
മൃഗങ്ങൾ ഹിപ്പോപ്പൊട്ടാമസ് തവിട്ടു നിറമുള്ള കരടി ലിൻക്സ് റക്കൂൺ കോട്ടി കാട്ടുപന്നി ജാഗർ പോട്ട്-ബെല്ലീഡ് പന്നി കൂഗർ കാട്ടു പൂച്ച ഒട്ടകം ഡ്രോമഡെറി മേൻഡ് വൂൾഫ് വൂൾഫ് ടൈഗർ സിംഹം ബാർബറി ഷീപ്പ് വൈൽഡ്ബീസ്റ്റ് ഒട്ടകപ്പക്ഷി എമൂ കംഗാരു സീബ്ര പട്ടഗോണിയൻ മാരാ ഏഷ്യൻ പാം സിവ്റ്റ് ജെനറ്റ് (മൃഗം) മയിൽ ഫിസെന്റ് ടർട്ടിൽ അണ്ണാൻ ബാബുൺ ജാപ്പനീസ് മകാക്വ ടഫ്റ്റഡ് കപുചിൻ ഗ്വെനോൺ പോണി കഴുത ഫാളോ ഡീയർ ബ്ലാക്ക് ബക്ക് നൈൽ ലെച്വേ ചുവന്ന ഡീർ ആട് സെബൂ ആംഗസ് കന്നുകാലി കാമറൂൺ ആടുകൾ യാക്ക് മൗഫ്ലിയോൺ ഹൈലാൻഡ് കന്നുകാലി അങ്കോൾ-വാടുസി ആഫ്രിക്കൻ ബഫലോ മരെമാന ചിതൽ ലിയാമ അമേരിക്കൻ ബൈസൻ നിൽഗയ് കേപ് പോർക്കുപിൻ കോർസക് ഫോക്സ് അവലംബം ↑ Parksmania ബാഹ്യ ലിങ്കുകൾ Official website
പാൻസ്പെർമിയ ഇംഗ്ലീഷ് വിലാസം https://ml.wikipedia.org/wiki/Panspermia ധൂമകേതുവിലൂടെ ബാക്ടീരിയാതലത്തിലുള്ള ജീവൻ ഭൂമിയിലേക്കു വരുന്നതിന്റെ ചിത്രീകരണം.
ഉൽക്കകൾ , ഛിന്നഗ്രഹങ്ങൾ , ധൂമകേതുക്കൾ , ഗ്രഹശകലങ്ങൾ എന്നിവയിലൂടെയാണ് ജീവൻ പ്രപഞ്ചത്തിലെങ്ങും വ്യാപിച്ചത് എന്ന് അവകാശപ്പെടുന്ന പരികല്പന.
ബഹിരാകാശത്ത് ഉടലെടുക്കുന്ന ജീവകണങ്ങൾ അവിടെ നിന്ന് രക്ഷപ്പെട്ട് ബഹിരാകാശ ധൂളീപടലങ്ങളിൽ കൂടി കാലങ്ങളോളം സഞ്ചരിച്ച് മറ്റു ഗ്രഹങ്ങളിലോ പ്രദേശങ്ങളിലോ എത്തിച്ചേരുന്നു.
അവിടങ്ങളിലെ അനുകൂല പരിതഃസ്ഥിതി ഉപയോഗപ്പെടുത്തി അവ പരിണാമത്തിനു വിധേയമായി കൂടുതൽ സങ്കീർണ്ണ ഘടനയിലുള്ള ജീവരൂപങ്ങളായി മാറുന്നു എന്നാണ് ഈ പരികല്പന മുന്നോട്ടു വെയ്ക്കുന്ന വാദം.
അതായത് പാൻസ്പെർമിയ ജീവൻ എങ്ങനെ ഉണ്ടായി എന്നു വിശദീകരിക്കുന്നില്ല.
പകരം അത് എങ്ങനെയാണ് വിതരണം ചെയ്യപ്പെട്ടത് എന്നാണ് പറയുന്നത്.
പാൻസ്പെർമിയ എന്ന പദം ആദ്യമായി ഉപയോഗിച്ചത് ബി.സി. അഞ്ചാം നൂറ്റാണ്ടിൽ ജീവിച്ചിരുന്ന ഗ്രീക്ക് അനക്സഗോറസ് എന്ന തത്ത്വചിന്തകനായിരുന്നു.
പിന്നീട് ഇത് കൂടുതൽ ശാസ്ത്രീയമായി വികസിപ്പിച്ചത് ജോൺസ് ജേക്കബ് ബെർസീലിയസ് (1834) ഹെർമ്മൻ ഇ.
റിച്ചർ (1865) കെൽവിൻ (1871) ഹെർമൻ വോൺ ഹെൽമോൾട്സ് (1879) എന്നിവരായിരുന്നു.
ഈ പരികല്പന കൂടുതൽ വിശദാംശങ്ങളോടു കൂടി ഇന്നത്തെ രീതിയിൽ വികസിപ്പെച്ചെടുത്തത് സ്വീഡിഷ് രസതന്ത്രജ്ഞനായ സ്വാന്തെ അറീനിയസ് (1903) ആണ്.
സർ ഫ്രെഡ് ഹോയ്‌ൽ (1915-2001) ചന്ദ്ര വിക്രമസിംഗെ (ജ.1939) എന്നീ ശാസ്ത്രജ്ഞർ ഈ സിദ്ധാന്തത്തെ സാധൂകരിക്കുന്നതിനുള്ള കൂടുതൽ തെളിവുകൾ കണ്ടെത്തി.
നക്ഷത്രാന്തരീയ പടലങ്ങളിൽ ജൈവപദാർത്ഥങ്ങൾ ധാരാളം കണ്ടേക്കാമെന്ന ഒരു പരികല്പന 1974ൽ ഇവർ മുന്നോട്ടു വെച്ചു.
പിന്നീട് വിക്രമസിംഗെ ഇതിന് കൂടുതൽ തെളിവുകൾ നൽകുകയും ചെയ്തു.
ഹോയലും വിക്രമസിംഗെയും ഇപ്പോഴും ഇത്തരം ജൈവപദാർത്ഥങ്ങൾ ഭൂമിയിൽ പ്രവേശിച്ചു കൊണ്ടിരിക്കുന്നു എന്ന അഭിപ്രായക്കാരാണ്.
വൻതോതിലുണ്ടാവുന്ന പകർച്ചവ്യാധികൾ, പുതിയ രോഗങ്ങൾ, വലിയതോതിലുള്ള ജനിതകമാറ്റങ്ങൾ ഉണ്ടാകുന്നതിനുള്ള കാരണം എന്നിവ ഇങ്ങനെ പുതുതായി ഭൂമിയിലേക്കു വരുന്ന ജൈവഘടകങ്ങളാണ് എന്നാണവരുടെ അഭിപ്രായം.
ഭൗമേതരജീവികളെ കണ്ടെത്തുന്നതിൽ പാൻസ്പെർമിയ സിദ്ധാന്തമായിരിക്കും മനുഷ്യനെ സഹായിക്കാനെത്തുക എന്ന് പ്രസിദ്ധ ഭൗതികശാസ്ത്രജ്ഞനായ സ്റ്റീഫൻ ഹോക്കിങ് 2009ൽ അഭിപ്രായപ്പെടുകയുണ്ടായി.
“ ഗ്രഹങ്ങളിൽ നിന്നും ഗ്രഹങ്ങളിലേക്കും നക്ഷത്രവ്യവസ്ഥകളിൽ നിന്നും നക്ഷത്രവ്യവസ്ഥകളിലേക്കും ജീവൻ പടർന്നെത്തിയത് ഉൽക്കകളിലൂടെയാണ് ”
സ്റ്റീഫൻ ഹോക്കിങ് അവലംബം
പാർക് ഗ്യുൻ ഹൈ ഇതൊരു കൊറിയൻ പേരാണ് ; ഇതിൽ കുടുംബപ്പേര് "പാർക് (박)" എന്നാണ്.
ഇംഗ്ലീഷ് വിലാസം https://ml.wikipedia.org/wiki/Park_Geun-hye
ദക്ഷിണ കൊറിയയിലെ തെരഞ്ഞെടുക്കപ്പെട്ട ആദ്യ വനിതാ പ്രസിഡന്റാണ് പാർക് ഗ്യുൻ ഹൈ (ജനനം:2 ഫെബ്രുവരി 1952).
2012 ൽ നടന്ന തെരഞ്ഞെടുപ്പിലാണ് അവർ അധികാരത്തിലെത്തിയത്.
മുൻ പട്ടാളനേതാവ് പാർക് ചുങ്-ഹീയുടെ മകളാണ് അറുപതുവയസ്സുള്ള ഗ്യുൻ ഹൈ.
യുദ്ധത്തെത്തുടർന്നു തകർന്ന കൊറിയയെ സാമ്പത്തിക ശക്തിയായി മാറ്റിയത്  പാർക് ചുങ്-ഹീയായിരുന്നു.
പട്ടാള ജനറലായിരുന്ന ഇദ്ദേഹം 1961ൽ നാൽപത്തിനാലാം വയസ്സിൽ പട്ടാളവിപ്ളവത്തിലൂടെ അധികാരം പിടിച്ചെടുക്കുകയായിരുന്നു.
1963ൽ തിരഞ്ഞെടുപ്പു നടത്തി പ്രസിഡൻറ് പദവിക്കു സാധുത നൽകി.
1979ൽ തന്റെ ചാരസംഘടനയുടെ തലവന്റെതന്നെ വെടിയേറ്റു കൊല്ലപ്പെടുന്നതുവരെ ആ സ്ഥാനത്തു തുടർന്നു.
ഹൈയുടെ അമ്മ ഉത്തരകൊറിയയുടെ ചാരന്റെ വെടിയേറ്റ് 1974ൽ കൊല്ലപ്പെടുകയായിരുന്നു.
ഇടതുകക്ഷിയായ ഡെമോക്രാറ്റിക് യുണൈറ്റഡ് പാർട്ടിയുടെ മൂൺ ജേ ഇന്നിനെ പരാജയപ്പെടുത്തിയാണ് സേനുറി പാർട്ടി സ്ഥാനാർഥി ഗ്യുൻഹൈ വിജയിച്ചത്.
തിരഞ്ഞെടുപ്പിൽ 75.8 ശതമാനംപേർ വോട്ടുചെയ്തു .
ഗ്യുൻ ഹൈ 51.6 ശതമാനം വോട്ടുനേടിയപ്പോൾ മൂൺ ജേ ഇന്നിന് ലഭിച്ചത് 48 ശതമാനം വോട്ടാണ്.
അവലംബം ↑ http://www.thehindu.com/news/international/park-elected-south-korean-president/article4216847.ece ↑ http://malayalam.yahoo.com/%E0%B4%A6%E0%B4%95%E0%B5%8D%E0%B4%B7%E0%B4%BF%E0%B4%A3-%E0%B4%95%E0%B5%8A%E0%B4%B1%E0%B4%BF%E0%B4%AF-%E0%B4%AE%E0%B5%81%E0%B4%A8%E0%B5%8D-%E0%B4%8F%E0%B4%95%E0%B4%BE%E0%B4%A7%E0%B4%BF%E0%B4%AA%E0%B4%A4%E0%B4%BF%E0%B4%AF%E0%B5%81%E0%B4%9F%E0%B5%86-%E0%B4%AE%E0%B4%95%E0%B4%B3%E0%B5%8D-152402412.html%5Bപ്രവർത്തിക്കാത്ത+കണ്ണി%5D ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) പുറം കണ്ണികൾ Park Geun-hye എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Park Geunhye addresses "U.S.–Korea Relations in a Changing World" at Stanford University , 6 May 2009 Park Geunhye's speech at the JFK Jr. Forum Archived 2008-09-08 at the Wayback Machine .
, Harvard University, 12 February 2007 "Star Rises for Daughter of South Korea" Archived 2021-03-19 at the Wayback Machine .
, The WaSington Post , 15 March 2005.
പാർക് ചാൻ-വൂക് ഇതൊരു കൊറിയൻ പേരാണ് ; ഇതിൽ കുടുംബപ്പേര് പാർക് എന്നാണ്.
ദക്ഷിന കൊറിയൻ ചലച്ചിത്ര സംവിധായകനും , തിരക്കഥാകൃത്തും , നിർമാതാവും , മുൻ നിരൂപകനുമാണ് പാർക് ചാൻ-വൂക് ( കൊറിയൻ ഉച്ചാരണം: [pak̚t͡ɕʰanuk̚ ] ; ജനനം 1963 ഓഗസ്റ്റ് 23).
ദക്ഷിണകൊറിയയിലെ ഏറ്റവും ജനപ്രിയനായ ചലച്ചിത്ര നിർമാതാക്കളിലൊരാളാണ് ഇദ്ദേഹം.
ജോയിന്റ് സെക്യൂരിറ്റി ഏരിയ , തേസ്റ്റ് , ദ വെൻജിയൻസ് ട്രിലോജി (2002 -ലെ സിമ്പതി ഫോർ മിസ്റ്റർ വെൻജിയൻസ് , 2003-ലെ ഓൾഡ് ബോയ് , 2005 -ലെ ലേഡി വെൻജിയൻസ് എന്നീ ചിത്രങ്ങൾ) എന്നിവയാണ് ഇദ്ദേഹത്തിന്റെ പ്രധാന ചിത്രങ്ങൾ.
സുന്ദരമായ ഫ്രെയിമുകൾ കറുത്ത തമാശ , ഞെട്ടിപ്പിക്കുന്ന വിഷയങ്ങൾ എന്നിവയൊക്കെയാണ് പാർക് ചാൻ വൂകിന്റെ ചിത്രങ്ങളുടെ എടുത്തുപറയാവുന്ന പ്രത്യേകതകൾ.
സോളിലാണ് ഇദ്ദേഹം ജനിച്ചുവളർന്നത്.